**Johannes V. Jensen (1873-1950)**

**Modernitet og modernisme?**

Dyrlægesøn fra Farsø, Himmerland (forældre børn af landsbyhåndværkere). Studentereksamen, medicinstudier – senere journalist. Jensen foretog en jordomrejse 1902-03.

Jensen viser sin litteratur stor samfundsinteresse. Han begynder med sine himmerlandshistorier i berettende stil, der beskæftiger sig med det gamle Danmark og udgør en særlig genre hos Joh. V. Jensen – de skrives: 1898, 1904 og 1910) (de skildrer i øvrigt også ofte skæve eksistenser). I Jensens øvrige forfatterskab beskæftiger han sig med moderniteten og det moderne samfund, som især kommer til udtryk i temaer som energien, vitaliteten og forelskelsen i det levende. Dvs. temaer, som også optog futuristerne. Jensen skrev prosadigte i en barsk og nøgtern saglighed – tenderende et videnskabeligt sprog. Det nye er også Jensens brug af fremmedord.

Jensen er modernist, og for en modernist er verden kompleks og befolket af tvivlere, hvis problemer har at gøre med deres eget forhold til verden. For Jensen er verden subjektiv. Dvs. at det ikke er sammenhængende mere. Dvs. at verden i høj grad beskrives psykologisk. Ofte eksistentiel karakter (= senere parallel til eksistentialismen). Og til det er lyrikken velegnet, men det nye er, at Johs. V. Jensen skriver prosalyrik.

**Johannes V. Jensen: "På Memphis Station" (Digte, 1906)**

Udgangspunktet for teksten er, at jeg’et er på vej jorden rundt, og er nu strandet i Memphis, fordi jernbanesporet er blokeret. Han står i ventesalen og venter på videre forbindelse…

Knyt kommentarer til nedenstående – kom med teksteksempler:

|  |
| --- |
| **Det moderne?** |
| Et moderne sprog?  |  |
| Giv eksempler på, at digtet omhandler moderne hverdagsfænomener |  |
| Metrik: hvordan er formsproget? (rim?) |  |

|  |
| --- |
| **Analyse- og tolkningsspørgsmål** |
| 1. Lav en kompositionsanalyse (= inddel) og sæt overskrift på de enkelte afsnit.
 |  |
| 1. Hvorledes opleves morgenen – ”ankomsten” til virkeligheden? Hvorfor ændres denne oplevelse undervejs, og hvad er det **konkret,** der ændrer oplevelsen?
 |  |
| 1. Opstil hovedmodsætningen

**at rejse > < at blive i Memphis.** Hvilke kvaliteter, hhv. begrænsninger rummer de to muligheder? |  |
| 1. Giv en karakteristik af livet i Memphis, som det leves af almindelige mennesker og bestem, hvilke muligheder Johannes V. Jensen umiddelbart ser i dette liv.
 |  |
| 1. Digtet slutter med, at jeg’et rejser videre. Hvorfor gør han det?

 Hvilken betydning har de indkommende tog for hans beslutning? |  |
| 1. Kan Jensens digt betegnes som kortform eller er der mange fyldord? Hvordan er forholdet mellem høj/lav stil?
 |  |
| 1. Giv eksempler på eksistentielle temaer – lav et semantisk skema med ’eksistentialisme’ som tema. Brug temaerne fra skema s. 99 (pdf).
 |  |
| 1. Hvordan opfattes virkeligheden – lav et semantisk skema med ’virkelighed’ som tema. Find dernæst metaforer for virkeligheden og kommentér disse metaforer.
 |  |
| 1. Karakterisér det lyriske jeg (i forhold til splittelsen mellem virkeligheden/det materielle vs. Gud) – hvad er jeg’ets problem?
 |  |
| 1. Hvilke modsætninger opererer Jensen med? Hvilke ord optræder hyppigst?
 |  |
| 1. Hvordan gøres digtet nærværende rent sprogligt? Hvordan drages læseren ind i universet?
 |  |
| 1. Hvad kunne overskriften også hedde? Begrund dit valg. Hvorfor hedder den ’Paa Memphis Station?
 |  |
| 1. Lav en eksistentialistisk perspektivering – hvilke eksistentialistiske træk kan vi få øje på?
 |  |
| 1. Lav en perspektivering til andre eksistentialistiske tekster.
 |  |
| 1. Perspektivér til Edvard Munchs ”Skrik” (Skriget) (1893): Lav en sammenligning.

Relateret billede |  |